paragraph_text: Trumanov Show (eng. The Truman Show) hvaljena je američka ZF tragikomedija iz 1998. koju je režirao Peter Weir po scenariju Andrewa Niccola. Film govori o čovjeku (Jim Carrey) kojemu je cijeli njegov život tajno emitiran na javnoj televiziji. “Trumanov show” stoga je predvidio stvaranje TV reality emisija poput “Big Brothera” ali se je i filozofski pozabavio temama o privatnosti ljudi.